109.

Peamised muudatused Euroopa Parlamendi organisatsioonilises struktuuris ja juhtimises on esitatud järgnevas tabelis: Tabel 12 Ümberkorraldused peasekretariaadis 2010. aastal DG Ümberkorraldused ja ajakohastamine DG PRES Presidentuuri teenistuste direktoraat ja ressursside direktoraat loodi 2010. aasta mais. See ümberkorraldus põhineb finantsjuhtimises osalejate vastutusvaldkondade eraldamisel. Finantsüksus täidab nüüd kõiki ülesandeid, mis on seotud rahastamise alustamise ja eelkontrolliga. Ressursside direktoraat tegeleb planeerimise, lepingute haldamise ja hangete ning konkursside menetlustega. DG IPOL ja EXPO On loodud ressursside direktoraadid, et veelgi parandada personali-, finants- ja IT-haldust. DG COMM Ressursside direktoraat loodi juhatuse 19. aprilli otsusega. Kolmest üksusest (finants-, personali- ja informaatikaüksus) koosnev direktoraat alustas tööd 1. mail 2010. 2010. aasta novembris loodi otse peadirektori juurde kuuluv tulemuslikkuse ja strateegilise juhtimise üksus, mis vastutab järelevalve, mõõtmise ja aruandluse eest peadirektoraadis. Euroopa Parlamendi kontaktbüroo Washingtonis, mis halduslikult kuulub infobüroode direktoraadi koosseisu, avati ametlikult 2010. aasta aprillis. 2010. aasta märtsis võttis kommunikatsiooni peadirektoraat üle haldus- ja finantsvastutuse Euroopa Ajaloo Maja eest. Valikumenetlused esimese personali töölevõtmiseks on lõpetatud ja esimesed töötajad nimetati ametisse 2010. aasta novembris. DG INLO Selleks et parlament saaks täita oma kohustusi nende hoonete omaniku ja üürnikuna, milles asuvad tema teenistused, eelkõige parlamendi kolmes töökohas ja eri liikmesriikides, kiideti DG INLOs 2009. aastal heaks inimressursside ümberkorraldamise ja suurendamise kava. Eesmärgiks on luua kolme aastaga alates 2010. aastast uus haldusstruktuur, mille põhijooned on järgmised: — infrastruktuuri direktoraadi tugevdamine ja ümberkorraldamine selle kaudu, et luuakse: kolm üksust, kes tegelevad hoonete haldamise ja hooldamisega parlamendi kolmes töökohas; kaks üksust, kelle ülesanne on Brüsselis ja Luxembourgis juhtida käimasolevaid ja tulevasi projekte, ning infrastruktuuri üldise koordineerimise üksus; — kolme keskse üksuse loomine: eelarve planeerimise, täitmise ja kontrollimise üksus, lepingute ja hangete üksus ning üldkoordineerimisüksus; — logistika direktoraadi ametikohtade arvu suurendamine ja direktoraadi ümberkorraldamine. Ümberkorraldused algasid 2010. aasta veebruaris ja jätkuvad eelarveaastatel 2011 ja 2012. DG TRAD — Terminoloogiateenistus muudeti üksuseks. — Horvaatia üksus loodi septembri keskel ning alustas peamiste Euroopa Parlamendi dokumentide tõlkimist. DG INTE Loodud on kolm uut üksust (tõlkide koolitus ja ülikoolidega suhtlemine, kommunikatsioon ning institutsioonidevaheline ja rahvusvaheline koostöö ning kvaliteedijuhtimine) ning planeerimisüksuses on loomisel kolm uut kasutajatuge. Õigusteenistus Õigusteenistus korraldati alates 15. veebruarist 2010 ümber, mille tulemusena kummaski direktoraadis suurenes üksuste arv kahelt kolmele. Ümberkorraldused toimusid ka institutsiooniliste ja parlamentaarsete küsimuste direktoraadis, kus kolme üksuse vastutusvaldkonnad on ümber jaotatud alates 1. oktoobrist 2010. Otse peasekretäri juurde kuuluvad teenistused 2010. aasta juunis loodi riskijuhi ametikoht. Hiljuti loodud riskijuhtimise teenistuse ülesanded ja raamistik on rahvusvaheliselt tunnustatud standardite ja dokumentide ning Euroopa Komisjonis rakendatavate riskijuhtimiseeskirjade ja -tavade alusel põhjalikult läbi töötatud.